|  |
| --- |
| **PRIKAZ AKTUELNIH OLAKŠICA KOJE POSLODAVCI MOGU KORISTITI PRI ISPLATI ZARADA ZAPOSLENIH LICA U 2023. GODINI (I KASNIJE)** |

Tokom 2023. godine poslodavci imaju mogućnost da pod određenim uslovima koriste olakšice prilikom isplate zarada zaposlenim licima.

Pravila pod kojima se mogu koristiti olakšice propisana su odredbama sledeća dva zakona:

• ***Zakona o porezu na dohodak građana ("Sl. glasnik RS", br. 24/2001, 80/2002, 80/2002 - dr. zakon, 135/2004, 62/2006, 65/2006 - ispr., 31/2009, 44/2009, 18/2010, 50/2011, 91/2011 - odluka US, 7/2012 - usklađeni din. izn., 93/2012, 114/2012 - odluka US, 8/2013 - usklađeni din. izn., 47/2013, 48/2013 - ispr., 108/2013, 6/2014 - usklađeni din. izn., 57/2014, 68/2014 - dr. zakon, 5/2015 - usklađeni din. izn., 112/2015, 5/2016 - usklađeni din. izn., 7/2017 - usklađeni din. izn., 113/2017, 7/2018 - usklađeni din. izn., 95/2018, 4/2019 - usklađeni din. izn., 86/2019, 5/2020 - usklađeni din. izn., 153/2020, 156/2020 - usklađeni din. izn., 6/2021 - usklađeni din. izn., 44/2021, 118/2021, 132/2021 - usklađeni din. izn., 10/2022 - usklađeni din. izn., 138/2022 i 144/2022 - usklađeni din. izn.*** - dalje: ZPDG) i

• ***Zakona o doprinosima za obavezno socijalno osiguranje ("Sl. glasnik RS", br. 84/2004, 61/2005, 62/2006, 5/2009, 52/2011, 101/2011, 7/2012 - usklađeni din. izn., 8/2013 - usklađeni din. izn., 47/2013, 108/2013, 6/2014 - usklađeni din. izn., 57/2014, 68/2014 - dr. zakon, 5/2015 - usklađeni din. izn., 112/2015, 5/2016 - usklađeni din. izn., 7/2017 - usklađeni din. izn., 113/2017, 7/2018 - usklađeni din. izn., 95/2018, 4/2019 - usklađeni din. izn., 86/2019, 5/2020 - usklađeni din. izn., 153/2020, 6/2021 - usklađeni din. izn., 44/2021, 118/2021, 10/2022 - usklađeni din. izn. i 138/2022*** - dalje: ZDOSO).

Radi lakšeg sagledavanja svake od aktuelnih olakšica, u kratkim crtama smo tabelarno prikazali pojedinosti svake od njih.

|  |
| --- |
| Kada je reč o uslovima koji su propisani odredbama ZPDG i ZDOSO, olakšice se mogu koristiti isključivo za **zarade lica koja se smatraju zaposlenim licima kod poslodavca**. Prema odredbama ***Zakona o radu ("Sl. glasnik RS", br. 24/2005, 61/2005, 54/2009, 32/2013, 75/2014, 13/2017 - odluka US, 113/2017 i 95/2018 - autentično tumačenje)***, zaposleni je fizičko lice koje je u radnom odnosu kod poslodavca i za koje je poslodavac na osnovu **ugovora o radu** dužan da podnese **jedinstvenu prijavu na obavezno socijalno osiguranje u roku propisanom zakonom kojim se uređuje Centralni registar obaveznog socijalnog osiguranja (dalje: CROSO), a najkasnije pre stupanja zaposlenog na rad**. Iz napred navedenog razloga, ovaj uslov (da je zaposleni sa poslodavcem zaključio ugovor o radu i da je poslodavac za zaposlenog podneo prijavu na CROSO) nismo posebno navodili u tabelarnom prikazu već se isti podrazumeva. |

Posebno želimo da istaknemo da svaka od trenutno aktuelnih olakšica ima neke svoje specifičnosti, pa je za primenu i korišćenje bilo koje od navedenih olakšica, pored kratkih specifičnosti koje smo naveli u tabeli, neophodno sagledati sve pojedinosti i pravila propisana odredbama ZPDG i ZDOSO.

Tako je, na primer, za svaku olakšicu propisano koji pravni subjekti mogu da je koriste, a koji ne, zatim posebno je propisano koje lice se može smatrati novozaposlenim licem, koja lica imaju status kvalifikovanog lica, za neke olakšice je potrebna potvrda o evidenciji o nezaposlenosti kod Nacionalne službe za zapošljavanje (dalje: NSZ) kao i neke druge specifičnosti. Za svaku olakšicu je potrebno sagledati i period u kojem je poslodavac može koristiti, a postoji i olakšica kod koje su propisani i posebni uslovi za korišćenje u produženom roku. Takođe, olakšice se razlikuju i u načinu i visini ostvarivanja, kod nekih olakšica je potrebno prvo platiti ceo iznos pripadajućih poreza i doprinosa za zarade, pa nakon toga zahtevati povraćaj ostvaren na ime korišćenja olakšice, dok se kod nekih olakšica, oslobođenje od plaćanja poreza na zarade i doprinosa ostvaruje direktnim umanjenjem obračunatog poreza i doprinosa ili direktnim umanjenjem osnovice na koju se obračunavaju porez i doprinosi.

U vezi sa korišćenjem pomenutih olakšica, navodimo i da je članom 3. stav 1. ***Pravilnika o poreskoj prijavi za porez po odbitku ("Sl. glasnik RS", br. 74/2013, 118/2013, 66/2014, 71/2014 - ispr., 14/2016, 21/2017, 20/2018, 104/2018, 96/2019 i 132/2021)*** propisano opšte pravilo da se pojedinačna poreska prijava podnosi pre svake isplate prihoda na koji se obračunava i plaća porez po odbitku, kao i pre svakog plaćanja doprinosa za obavezno socijalno osiguranje kada se ti doprinosi plaćaju bez isplate zarade, dok je u stavu 8. istog člana navedeno da podnosilac poreske prijave **koji kao poslodavac koristi olakšice za zapošljavanje novih lica** saglasno zakonu kojim se uređuje porez na dohodak građana i zakonu kojim se uređuju doprinosi za obavezno socijalno osiguranje, podnosi pojedinačne poreske prijave tako što u jednoj prijavi iskazuje podatke samo za lica za koja koristi **jednu istu vrstu olakšice**. Dalje je navedeno da podnosilac poreske prijave podnosi onoliko posebnih pojedinačnih poreskih prijava koliko istovrsnih olakšica koristi, a za lica za koja ne koristi olakšice podnosi posebnu pojedinačnu poresku prijavu. Navedene oznake za olakšice (OL) u narednoj tabeli čine sastavni deo **šifre vrste prihoda (ŠVP)** u poreskoj prijavi za porez po odbitku PPP-PD prilikom isplate zarada zaposlenim licima za koja se koristi predmetna olakšica. Šifra vrste prihoda (ŠVP) sastoji se od devet cifara, i to V PP OVP OL B, gde je V - verzija kataloga vrste prihoda koja se označava cifrom 1; PP - vrsta primaoca prihoda; OVP - oznaka vrste prihoda; OL - olakšica; B - staž osiguranja koji se računa sa uvećanim trajanjem - beneficirani staž.

**Tabelarni prikaz aktuelnih olakšica koje poslodavci mogu koristiti za zapošljavanje novih lica i lica sa invaliditetom**

|  |  |  |  |  |  |
| --- | --- | --- | --- | --- | --- |
| Olakšice za zarade novonastanjenih obveznika | | | | | |
| **Član zakona** | **Ko ima pravo da koristi olakšicu** | **Uslovi za korišćenje olakšice** | **U čemu se sastoji olakšica** | **Oznaka vrste olakšice u PPP-PD (OL)** | **Period u kojem se olakšica može koristiti** |
| **15v ZPDG**  **15a ZDOSO** | • **Kvalifikovani poslodavac\***  • **Novonastanjeni poreski obveznik\*\*** | • Ugovor o radu na **neodređeno vreme,** između kvalifikovanog poslodavca i novonastanjenog poreskog obveznika, na **radnom mestu za koje postoji potreba da lice ima posebno stručno obrazovanje i za kojim postoji potreba koja se ne može lako zadovoljiti na domaćem tržištu rada** (novonastanjeni obveznik ostvaruje mesečnu zaradu **veću od 300.216 dinara\*\*\*** odnosno **veću od 200.144 dinara\*\*\***) | • Olakšica se sastoji u umanjenju osnovice za plaćanje poreza na zarade i doprinosa za obavezno socijalno osiguranje, na taj način što bi nakon utvrđivanja ovih osnovica prema opštim pravilima, iste bile umanjene za 70% | OL - **24** | • Pravo na olakšicu se ostvaruje **za period od pet godina od dana zaključenja ugovora o radu**, nezavisno od promene poslodavaca, s tim da pravo na olakšicu novonastanjeni obveznik ostvaruje **počevši od prve zarade isplaćene za mesec u kome su od nadležnog organa pribavljeni dokazi o ispunjenosti uslova** |
| ***Pojašnjenja:*** | | | | | |
| *\*****Kvalifikovani poslodavac*** *je poslodavac koji je rezident Republike i koji se, u smislu odredaba zakona kojim se uređuje porez na dobit pravnih lica, ne može smatrati povezanim licem sa poslodavcem kod koga je novonastanjeni obveznik prethodno bio zaposlen. Izuzetno, kvalifikovanim poslodavcem smatra se bilo koji poslodavac rezident Republike, koji zasnuje radni odnos sa novonastanjenim obveznikom koji je od 1990. godine barem tri godine ispunjavao uslove iz člana 7. stav 2. tačka 1) ZPDG) da se smatra rezidentom Republike.*  *\*\*****Novonastanjeni obveznik*** *je obveznik koji:*  *- u periodu od* ***24 meseca*** *koji prethode danu zaključenja ugovora o radu sa kvalifikovanim poslodavcem, nije pretežno boravio na teritoriji Republike (i ostvaruje mesečnu zaradu veću od 300.216 dinara****\*\*\*****) ili onaj koji*  *- u momentu zaključenja ugovora o radu sa kvalifikovanim poslodavcem ima* ***manje od 40 godina života****, a koji je u periodu od* ***12 meseci*** *koji prethode zaključenju ugovora o radu sa kvalifikovanim poslodavcem pretežno boravio van teritorije Republike radi daljeg* ***školovanja, odnosno stručnog usavršavanja*** *(i ostvaruje mesečnu zaradu veću od 200.144 dinara****\*\*\*****)*  *- koji se* ***istovremeno sa zasnivanjem radnog odnosa ili u razumnom roku po zasnivanju radnog odnosa, nastanjuje na teritoriji Republike i koji ispunjava uslov da se smatra njenim poreskim rezidentom po osnovu centra poslovnih i životnih interesa na teritoriji Republike, kao i njenim poreskim rezidentom za potrebe primene ugovora o izbegavanju dvostrukog oporezivanja koje Republika primenjuje sa drugim državama.*** | | | | | |
| ***Napomena:*** | | | | | |
| *Ministar nadležan za poslove finansija je bliže uredio način ostvarivanja prava:* ***Pravilnik o načinu ostvarivanja prava na umanjenje osnovice poreza na zarade za novonastanjenog obveznika ("Sl. glasnik RS", br. 137/2020)*** | | | | | |

|  |  |  |  |  |  |
| --- | --- | --- | --- | --- | --- |
| Olakšica za zapošljavanje lica sa invaliditetom | | | | | |
| **Član zakona** | **Ko ima pravo da koristi olakšicu** | **Uslovi za korišćenje olakšice** | **U čemu se sastoji olakšica** | **Oznaka vrste olakšice u PPP-PD (OL)** | **Period u kojem se olakšica može koristiti** |
| **21g ZPDG**  **45b ZDOSO** | • **Poslodavac koji na neodređeno vreme zaposli lice sa invaliditetom**  • **Pravo na olakšicu ne mogu da ostvare:** državni organi i organizacije, javna preduzeća, javne službe i drugi direktni ili indirektni budžetski korisnici | • **Ugovor o radu na neodređeno vreme zaključen sa licem sa invaliditetom** u skladu sa zakonom koji uređuje sprečavanje diskriminacije lica sa invaliditetom, i za koje odgovarajućom pravno-medicinski validnom dokumentacijom dokaže invalidnost | • Poslodavac se oslobađa obaveze plaćanja obračunatog i obustavljenog **poreza iz zarade** lica sa invaliditetom kao i **doprinosa za obavezno socijalno osiguranje koji se plaćaju na osnovicu, odnosno na teret sredstava poslodavca** | OL - **03** | **Tri godine** od dana zasnivanja radnog odnosa |
| ***Napomene:*** | | | | | |
| ***• Olakšica se ne može koristiti za lice koje je pre zasnivanja radnog odnosa bilo zaposleno kod poslodavca koji je osnivač ili povezano lice sa poslodavcem kod koga zasniva radni odnos****, nezavisno od toga da li je postojao prekid radnog odnosa.*  *•* ***Poslodavci koji za određeno lice koriste ili su koristili olakšicu kod plaćanja poreza na zarade i doprinosa za obavezno socijalno osiguranje po drugom pravnom osnovu u skladu sa odgovarajućim propisom, ne mogu za isto lice ostvarivati ovu olakšicu.***  *• Ministar nadležan za poslove finansija, ministar nadležan za poslove rada, zapošljavanja i socijalne politike i ministar nadležan za poslove zdravlja bliže uređuju način i postupak primene ove olakšice:* ***Pravilnik o načinu i postupku obračunavanja i plaćanja doprinosa za obavezno socijalno osiguranje za lica sa invaliditetom ("Sl. glasnik RS", br. 72/2006, 74/2013 - dr. pravilnik i 118/2013 - dr. pravilnik).***  ***• Nacionalna služba za zapošljavanje plaća doprinose za novozaposlena lica sa invaliditetom za koje je poslodavac ostvario olakšicu*** *pa je radi ostvarivanja prava na oslobađanje od obaveze plaćanja doprinosa za obavezno socijalno osiguranje potrebno da poslodavac dostavi NSZ* ***Obrazac ONSZ-I*** *- Obaveštenje o zasnivanju/prestanku radnog odnosa sa licima sa invaliditetom i to kako pri zasnivanju radnog odnosa sa licem sa invaliditetom, tako i po prestanku radnog odnosa tog lica,* ***u roku od osam dana od dana zasnivanja, odnosno prestanka radnog odnosa.*** | | | | | |

|  |  |  |  |  |  |
| --- | --- | --- | --- | --- | --- |
| Olakšice za zapošljavanje lica koja su prethodno bila na evidenciji NSZ | | | | | |
| **Član zakona** | **Ko ima pravo da koristi olakšicu** | **Uslovi za korišćenje olakšice** | **U čemu se sastoji olakšica** | **Oznaka vrste olakšice u PPP-PD (OL)** | **Period u kojem se olakšica može koristiti** |
| **21v ZPDG**  **45 ZDOSO** | **• Poslodavac**: pravno lice, preduzetnik, preduzetnik paušalac ili preduzetnik poljoprivrednik  **• Pravo na olakšicu ne mogu da ostvare poslodavci koji pripadaju javnom sektoru\*** | • Poslodavac je **zaključio ugovor o radu sa novozaposlenim licem\*\***  • Zasnivanjem radnog odnosa sa novozaposlenim licem poslodavac je **povećao broj zaposlenih u odnosu na broj zaposlenih koje je imao na dan 31. mart 2014. godine\*\*\*** | **Povraćaj dela plaćenog poreza na zarade i doprinosa za obavezno socijalno osiguranje** (na teret zaposlenog i na teret poslodavca) **za zarade novozaposlenih lica, procentu koji zavisi od broja novozaposlenih lica i to:** | • U poreskoj prijavi, PPP-PD oznaka olakšice (OL) se razlikuje prema procentu ostvarenog prava | • Za zaradu novozaposlenog lica koja je isplaćena zaključno sa **31. decembrom 2023. godine** |
| - **65%**, ako je zasnovao radni odnos **sa najmanje jednim, a najviše sa devet novozaposlenih lica** | OL - **08** |
| - **70%,** ako je zasnovao radni odnos **sa najmanje 10, a najviše sa 99 novozaposlenih lica** | OL - **09** |
| - **75%**, ako je zasnovao radni odnos **sa najmanje 100 novozaposlenih lica** | OL - **10** |
| ***Pojašnjenja:*** | | | | | |
| *\*****Pravo na olakšicu ne mogu da koriste****: državni organi i organizacije, Zaštitnik građana, Poverenik za zaštitu ravnopravnosti, Državna revizorska institucija, Poverenik za informacije od javnog značaja i zaštitu podataka o ličnosti, Agencija za borbu protiv korupcije, Republička komisija za zaštitu prava u postupcima javnih nabavki, Komisija za zaštitu konkurencije, Komisija za hartije od vrednosti, Fiskalni savet, Republička radiodifuzna agencija, Agencija za energetiku Republike Srbije i druge javne agencije, javna preduzeća, javne službe i drugi direktni ili indirektni budžetski korisnici, odnosno korisnici javnih sredstava.*  *\*\*****Novozaposleno lice*** *je lice koje je* ***pre zasnivanja radnog odnosa sa poslodavcem kod Nacionalne službe za zapošljavanje bilo bez prekida prijavljeno kao nezaposleno lice najmanje šest meseci, a lice koje se smatra pripravnikom najmanje tri meseca****, ali pod uslovom da pre zasnivanja radnog odnosa* ***nije bilo zaposleno kod poslodavca koji je povezano lice sa poslodavcem kod koga zasniva radni odnos****, odnosno kod poslodavca koji bi, da nije prestao da postoji, bio povezano lice sa poslodavcem kod koga novozaposleno lice zasniva radni odnos, nezavisno od toga da li je postojao prekid radnog odnosa.*  *\*\*\*Olakšicu može da koristi i poslodavac koji* ***započne obavljanje delatnosti posle 31. marta 2014. godine****.* | | | | | |
| ***Napomene:*** | | | | | |
| *•* ***Poslodavac nema pravo da koristi olakšicu za određeno lice za koje koristi bilo koju vrstu podsticaja koji su uređeni odgovarajućim zakonom.***  ***• Pravilnikom o obrascu zahteva za povraćaj plaćenih poreza i doprinosa po osnovu olakšica za zapošljavanje ("Sl. glasnik RS", br. 3/2020), propisan je obrazac PPD - Zahtev za povraćaj plaćenih poreza i doprinosa za obavezno socijalno osiguranje po osnovu zarada novozaposlenih lica.*** | | | | | |

|  |  |  |  |  |  |
| --- | --- | --- | --- | --- | --- |
| Olakšice za zapošljavanje najmanje dva lica koja su prethodno bila na evidenciji NSZ | | | | | |
| **Član zakona** | **Ko ima pravo da koristi olakšicu** | **Uslovi za korišćenje olakšice** | **U čemu se sastoji olakšica** | **Oznaka vrste olakšice u PPP-PD (OL)** | **Period u kojem se olakšica može koristiti** |
| **21d ZPDG**  **45v ZDOSO** | • **Poslodavac**: **pravno lice** koje se, u smislu zakona kojim se uređuje računovodstvo, razvrstava u **mikro i mala pravna lica**, kao i **preduzetnik**, **preduzetnik paušalac**  ili **preduzetnik poljoprivrednik**  • **Pravo na olakšicu ne mogu da ostvare poslodavci iz javnog sektora\*** | • Poslodavac je zaposlio **najmanje dva novozaposlena lica**\*\*  • Zasnivanjem radnog odnosa sa novozaposlenim licima kod poslodavca se povećava broj zaposlenih **najmanje za dva\*\*\*** u odnosu na broj zaposlenih koje je poslodavac imao na dan **31. oktobar 2015. godine\*\*\*\*** | • Povraćaj **75% plaćenog poreza na zarade i doprinosa za obavezno socijalno osiguranje** (na teret zaposlenog i na teret poslodavca) **za zarade novozaposlenih lica** | OL - **11** | • Za zarade isplaćene novozaposlenim licima zaključno sa **31. decembrom 2023. godine** |
| ***Pojašnjenja:*** | | | | | |
| ***\*Olakšice ne mogu da ostvare:*** *državni organi i organizacije, javne agencije, javna preduzeća, javne službe i drugi direktni ili indirektni budžetski korisnici, odnosno korisnici javnih sredstava.*  ***\*\*Novozaposleno lice*** *je lice koje je pre zasnivanja radnog odnosa sa poslodavcem kod Nacionalne službe za zapošljavanje bilo bez prekida prijavljeno kao nezaposleno lice* ***najmanje šest meseci****, a lice koje se smatra pripravnikom najmanje* ***tri meseca****, ali pod uslovom da pre zasnivanja radnog odnosa* ***nije bilo zaposleno kod poslodavca koji je povezano lice sa poslodavcem kod koga zasniva radni odnos****, odnosno kod poslodavca koji bi, da nije prestao da postoji, bio povezano lice sa poslodavcem kod koga novozaposleno lice zasniva radni odnos, nezavisno od toga da li je postojao prekid radnog odnosa.*  *\*\*\*Poslodavac koji od 1. januara 2016. godine zasnuje radni odnos* ***sa jednim novozaposlenim licem****, pa u narednom periodu zasnuje radni odnos i sa* ***drugim novozaposlenim licem****, može da koristi olakšicu za prvog novozaposlenog tek po zasnivanju radnog odnosa sa drugim novozaposlenim licem, s tim da pravo na povraćaj plaćenog poreza za prvog novozaposlenog može da ostvari za zaradu koju je tom licu isplatio za mesec u kome je stekao uslov za korišćenje poreske olakšice.*  *\*\*\*\*Olakšicu može da koristi i poslodavac koji* ***započne obavljanje delatnosti posle 31. oktobra 2015. godine****.* | | | | | |
| ***Napomene:*** | | | | | |
| *•* ***Poslodavac koji za određeno lice koristi bilo koju vrstu podsticaja koji su uređeni odgovarajućim zakonom, po osnovu zasnivanja radnog odnosa sa tim licem nema pravo da za to lice ostvari ovu olakšicu.***  *•* ***Pravilnikom o obrascu zahteva za povraćaj plaćenih poreza i doprinosa po osnovu olakšica za zapošljavanje propisan je obrazac PPD - Zahtev za povraćaj plaćenih poreza i doprinosa za obavezno socijalno osiguranje po osnovu zarada novozaposlenih lica.*** | | | | | |

|  |  |  |  |  |  |
| --- | --- | --- | --- | --- | --- |
| Olakšice za poslodavca - novoosnovano privredno društvo koje obavlja inovacionu delatnost | | | | | |
| **Član zakona** | **Ko ima pravo da koristi olakšicu** | **Uslovi za korišćenje olakšice** | **U čemu se sastoji olakšica** | **Oznaka vrste olakšice u PPP-PD (OL)** | **Period u kojem se olakšica može koristiti** |
| **21e ZPDG**  **45d ZDOSO** | • **Novoosnovano privredno društvo koje obavlja inovacionu delatnost** u smislu zakona kojim se uređuje porez na dobit pravnih lica, **pod uslovom da:**  **- nije povezano ni sa jednim pravnim licem** u smislu zakona kojim se uređuje porez na dobit pravnih lica kao i  - **ne ostvaruje više od 30% svog ukupnog prihoda od drugih lica koja se smatraju povezanim sa bilo kojim osnivačem poslodavca** - privrednog društva | • Olakšica se može ostvariti samo po osnovu isplate **zarade osnivača** (odnosno svakog osnivača, ako ih je više) koji je zaposlen u tom privrednom društvu, pod uslovom da u periodu primene olakšice osnivač ima najmanje **5% akcija ili udela u novoosnovanom privrednom društvu** | • Poslodavac se **oslobađa obaveze plaćanja obračunatog i obustavljenog poreza iz zarade osnivača** i **doprinosa za obavezno socijalno osiguranje** (na teret zaposlenog i na teret poslodavca)  • Olakšica može da se ostvari za zaradu osnivača (odnosno svakog osnivača, ako ih je više) **čiji iznos nije viši od 150.000 dinara mesečno**, a ukoliko je viši onda po osnovu dela zarade u visini najviše do 150.000 dinara | • OL - **25** | • Za zarade osnivača isplaćene u periodu od **36 meseci od dana kada je osnovano privredno društvo** |
| ***Napomene:*** | | | | | |
| • *Ako je jedan novoosnovani poslodavac ostvario olakšicu za osnivača, drugi novoosnovani poslodavac ne može za to isto lice da ostvari ovu olakšicu.*  *•* ***Poslodavac koji koristi ovu olakšicu, po osnovu zasnivanja radnog odnosa sa tim licem nema pravo da za to lice ostvari druge olakšice, uključujući i korišćenje subvencija za zapošljavanje i samozapošljavanje.***  ***• Doprinosi za obavezno socijalno osiguranje za lice za koje poslodavac koristi olakšicu, plaćaju se iz budžeta Republike na iznos najniže mesečne osnovice doprinosa.*** | | | | | |

|  |  |  |  |  |  |
| --- | --- | --- | --- | --- | --- |
| Olakšica za zapošljavanje kvalifikovanih novozaposlenih lica (Za poslodavce koji imaju pravo da olakšicu koriste u dužem periodu, zaključno sa 31. decembrom 2025. godine) | | | | | |
| **Član zakona** | **Ko ima pravo da koristi olakšicu** | **Uslovi za korišćenje olakšice** | **U čemu se sastoji olakšica** | **Oznaka vrste olakšice u PPP-PD (OL)** | **Period u kojem se olakšica može koristiti** |
| **21ž ZPDG**  **45đ ZDOSO** | **• Poslodavac koji je na dan 31. decembar 2020. godine imao najviše 30 zaposlenih:** pravno lice, preduzetnik, preduzetnik paušalac, preduzetnik poljoprivrednik, predstavništvo, ogranak stranog pravnog lica i fizičko lice\*  • **Pravo na olakšicu ne može da ostvari poslodavac iz javnog sektora\*\*** | • Da je poslodavac zasnovao radni odnos sa **kvalifikovanim novozaposlenim licem u bilo kom trenutku u periodu od 1. januara 2020. godine zaključno sa 31. decembrom 2021. godine, odnosno od 1. januara 2022. godine do 31. decembra 2025. godine**\*\*\*, s tim da olakšicu (u dužem periodu korišćenja) poslodavac **ne može da ostvari za kvalifikovano novozaposleno lice sa kojim je zaključio ugovor o radu posle 30. juna 2021. godine, ako je to kvalifikovano novozaposleno lice, u bilo kom trenutku posle 1. januara 2020. godine bilo zaposleno kod poslodavca koji je prema redovnom godišnjem finansijskom izveštaju za 2020. godinu imao prosečno više od 30 zaposlenih** (reč je o podatku koji je javno dostupan)  • Zapošljavanjem kvalifikovanog novozaposlenog lica poslodavac je **povećao broj zaposlenih u odnosu na broj zaposlenih na dan 31. decembar 2019. godine\*\*\*\*** | • **Tokom 2023. godine\*\*\*\*\* poslodavac se oslobađa obaveze plaćanja:** | • U poreskoj prijavi PPP-PD za isplate zarada **u periodu 01.01.2023. - 31.12.2023. godine**\*\*\*\*\*\* oznaka olakšice (OL) može biti: | • Olakšica se može koristiti za isplatu zarada kvalifikovanih lica zaključno sa **31. decembrom 2025. godine** |
| **- Ako se olakšica koristi za lice koje je steklo status kvalifikovanog novozaposlenog lica u 2020. godini:**  **- 50% obračunatog i obustavljenog poreza iz zarade;**  **- 75% doprinosa PIO (na teret zaposlenog i na teret poslodavca)** | OL - **31\*\*\*\*\*\*** |
| • **Ako se olakšica koristi za lice koje je steklo status kvalifikovanog novozaposlenog lica u 2022. godini:**  **- 47% obračunatog i obustavljenog poreza iz zarade;**  **- 72% doprinosa PIO (na teret zaposlenog i na teret poslodavca** | OL - **32\*\*\*\*\*\*** |
| ***Pojašnjenja:*** | | | | | |
| ***\*Olakšicu u dužem periodu (zaključno sa 31. decembrom 2025. godine)može da ostvari i poslodavac koji započne obavljanje delatnosti posle 31. decembra 2021. godine ukoliko u periodu korišćenja oslobođenja nema povezana pravna lica u smislu zakona kojim se uređuje porez na dobit pravnih lica, a ukoliko u bilo kom momentu u tom periodu bude imao povezana lica počev od tog momenta za naredni period gubi pravo na poresko oslobođenje.***  ***\*\*Olakšicu ne mogu da ostvare:*** *državni organi i organizacije, javne agencije, javna preduzeća, javne službe i drugi direktni ili indirektni budžetski korisnici, odnosno korisnici javnih sredstava.*  ***\*\*\*Status kvalifikovanog novozaposlenog lica:***  *- Kvalifikovanim novozaposlenim licem smatra se lice koje u periodu* ***od 1. januara 2019. godine do 31. decembra 2019. godine*** *nije imalo status osiguranika zaposlenog, odnosno osiguranika samostalnih delatnosti koji je osnivač odnosno član privrednog društva koji je u radnom odnosu u privrednom društvu čiji je osnivač odnosno član, a koje je status osiguranika zaposlenog, odnosno osiguranika samostalnih delatnosti koji je osnivač odnosno član privrednog društva koji je u radnom odnosu u privrednom društvu čiji je osnivač odnosno član* ***steklo u periodu od 1. januara 2020. godine do 30. aprila 2020. godine (odnosno zaključno sa 5. julom 2020. godine)*** *zasnivanjem radnog odnosa kod poslodavca;*  *- Kvalifikovanim novozaposlenim licem smatra se i lice koje u periodu* ***od 1. januara 2019. godine do 30. aprila 2020. godine*** *nije imalo status osiguranika zaposlenog, osiguranika samostalnih delatnosti kao preduzetnik, odnosno osiguranika samostalnih delatnosti koji je osnivač odnosno član privrednog društva koji je u radnom odnosu u privrednom društvu čiji je osnivač odnosno član, a koje je status osiguranika zaposlenog, odnosno status osiguranika samostalnih delatnosti koji je osnivač odnosno član privrednog društva koji je u radnom odnosu u privrednom društvu čiji je osnivač odnosno član* ***steklo u periodu od 1. maja 2020. godine do 31. decembra 2020. godine*** *zasnivanjem radnog odnosa kod poslodavca;*  *- Kvalifikovanim novozaposlenim licem smatra se i lice koje u periodu* ***od 1. januara 2019. godine do 31. decembra 2021. godine*** *nije imalo status osiguranika zaposlenog, odnosno osiguranika samostalnih delatnosti koji je osnivač, odnosno član privrednog društva koji je u radnom odnosu u privrednom društvu čiji je osnivač, odnosno član, a koje je u tom periodu imalo status osiguranika samostalnih delatnosti kao preduzetnik, ukoliko status osiguranika zaposlenog, odnosno osiguranika samostalnih delatnosti koji je osnivač, odnosno član privrednog društva koji je u radnom odnosu u privrednom društvu čiji je osnivač, odnosno član* ***stekne u periodu od 1. januara 2022. godine do 30. aprila 2022. godine*** *zasnivanjem radnog odnosa kod poslodavca koji je na dan 31. decembra 2020. godine imao najviše 30 zaposlenih;*  *- Kvalifikovanim novozaposlenim licem ne smatra se lice koje je u periodu pre zaposlenja imalo status korisnika starosne, prevremene starosne ili invalidske penzije.*  ***\*\*\*\*****Olakšicu može da ostvari i poslodavac koji* ***započne obavljanje delatnosti posle 31. decembra 2019. godine.***  ***\*\*\*\*\*Posebno su propisani procenti oslobođenja i oznake olakšica za period od 1. januara 2023. do 31. decembra 2025. godine.***  ***\*\*\*\*\*\*Oznaka za olakšicu (OL)****po osnovu isplate zarade kvalifikovanom novozaposlenom licu****u periodu 01.01.2023. - 31.12.2023. godine :***  *•* ***31 -*** *ovu oznaku za olakšicu koristi poslodavac u 2023. godini za isplaćene zarade kvalifikovanom novozaposlenom licu koje je taj status steklo u 2020. godini, i koristi oslobođenje od plaćanja 50% za porez i 75% za doprinose za PIO;*  *•* ***32*** *- ovu oznaku za olakšicu koristi poslodavac u 2023. godini za isplaćene zarade kvalifikovanom novozaposlenom licu koje je taj status steklo u 2022. godini, i shodno tome koristi oslobođenje od plaćanja 47% za porez i 72% za doprinose za PIO.* | | | | | |
| ***Napomene:*** | | | | | |
| *•* ***Poslodavac koji za određeno lice koristi bilo koju vrstu podsticaja koji su uređeni odgovarajućim zakonom, po osnovu zasnivanja radnog odnosa sa tim licem nema pravo da za to lice ostvari ovo oslobođenje.***  *•* ***Doprinos za PIO za kvalifikovano novozaposleno lice, za koje poslodavac ostvaruje pravo na oslobođenje od plaćanja doprinosa, plaćaju se iz budžeta Republike, a za potrebe ostvarivanja prava iz PIO ovi doprinosi se smatraju plaćenim u momentu dospelosti****.*  • *Ako u toku korišćenja oslobođenja poslodavac* ***smanji broj zaposlenih u odnosu na dan 31. decembar 2019. godine****,* ***prestankom radnog odnosa lica koje se ne smatra kvalifikovanim novozaposlenim licem****, gubi pravo da koristi oslobođenje za onaj broj kvalifikovanih novozaposlenih lica za koliko je smanjen broj zaposlenih u odnosu na dan 31. decembar 2019. godine, pri čemu, u slučaju kada je oslobođenje ostvareno za više kvalifikovanih novozaposlenih lica, prvo gubi oslobođenje za ono kvalifikovano novozaposleno lice sa kojim je ranije zasnovao radni odnos.* ***Kada je reč o poslodavcu koji je započeo obavljanje delatnosti posle 31. decembra 2019. godine,*** *ukoliko ovaj poslodavac* ***smanji broj zaposlenih u odnosu na dan 31. decembar godine u kojoj je započeo obavljanje delatnosti, prestankom radnog odnosa lica koje se ne smatra kvalifikovanim novozaposlenim licem****, gubi pravo da koristi oslobođenje za onaj broj kvalifikovanih novozaposlenih lica za koliko je smanjen broj zaposlenih u odnosu na dan 31. decembar godine u kojoj je započeo obavljanje delatnosti, pri čemu, u slučaju kada je poresko oslobođenje ostvareno za više kvalifikovanih novozaposlenih lica, prvo gubi oslobođenje za ono kvalifikovano novozaposleno lice sa kojim je ranije zasnovao radni odnos.* | | | | | |

|  |  |  |  |  |  |
| --- | --- | --- | --- | --- | --- |
| Olakšica za zapošljavanje novih lica (primena od 1. marta 2022. godine) | | | | | |
| **Član zakona** | **Ko ima pravo da koristi olakšicu** | **Uslovi za korišćenje olakšice** | **U čemu se sastoji olakšica** | **Oznaka vrste olakšice u PPP-PD (OL)** | **Period u kojem se olakšica može koristiti** |
| **21z ZPDG**  **45ž ZDOSO** | • **Poslodavac:** pravno lice, preduzetnik, preduzetnik paušalac, preduzetnik poljoprivrednik, predstavništvo i ogranak stranog pravnog lica | • Da je poslodavac zaključio ugovor o radu sa **novozaposlenim licem**\*  • Da novozaposleno lice ostvaruje **mesečnu zaradu veću od 76.500 dinara** | • Poslodavac se oslobađa obaveze plaćanja:  - **70% obračunatog i obustavljenog iznosa poreza iz zarade** novozaposlenog lica i  - **100% obračunatog iznosa doprinosa za penzijsko i invalidsko osiguranje** (na teret zaposlenog i na teret poslodavca) | OL - **37** | • Za zarade isplaćene novozaposlenom licu **u periodu od 1. marta 2022. godine do 31. decembra 2024. godine** |
| ***Pojašnjenja:*** | | | | | |
| *\*****Novozaposleno lice*** *je lice koje u periodu od* ***1. januara 2019. godine do 28. februara 2022. godine*** *nije imalo status osiguranika zaposlenog, osiguranika samostalnih delatnosti kao preduzetnik, osiguranika samostalnih delatnosti koji je osnivač odnosno član privrednog društva koji je u radnom odnosu u privrednom društvu čiji je osnivač odnosno člana koje je status osiguranika zaposlenog, odnosno status osiguranika samostalnih delatnosti koji je osnivač odnosno član privrednog društva koji je u radnom odnosu u privrednom društvu čiji je osnivač odnosno član steklo u periodu od* ***1. marta 2022. godine do 31. decembra 2022. godine*** *zasnivanjem radnog odnosa, ali i pod uslovom da od* ***1. januara 2019. godine nije imalo status korisnika starosne, prevremene starosne ili invalidske penzije*** | | | | | |
| ***Napomene:*** | | | | | |
| ***• Poslodavac koji za određeno lice koristi bilo koju vrstu podsticaja koji su uređeni odgovarajućim zakonom, uključujući naknade koje, u okviru programa i mera aktivne politike zapošljavanja, plaća Nacionalna služba za zapošljavanje u skladu sa zakonom kojim se uređuje zapošljavanje i osiguranje za slučaj nezaposlenosti, po osnovu zasnivanja radnog odnosa sa tim licem nema pravo da za to lice ostvari ovu olakšicu.***  ***• Doprinos za PIO za novozaposleno lice, za koje se ostvaruje pravo na oslobođenje od plaćanja doprinosa, plaćaju se iz budžeta Republike, a za potrebe ostvarivanja prava iz PIO smatraju se plaćenim u momentu dospelosti.*** | | | | | |

|  |  |  |  |  |  |
| --- | --- | --- | --- | --- | --- |
| Olakšica za poslodavca koji obavlja istraživanje i razvoj (primena od 1. marta 2022. godine) | | | | | |
| **Član zakona** | **Ko ima pravo da koristi olakšicu** | **Uslovi za korišćenje olakšice** | **U čemu se sastoji olakšica** | **Oznaka vrste olakšice u PPP-PD (OL)** | **Period u kojem se olakšica može koristiti** |
| **21i**  **ZPDG**  **45z ZDOSO** | • Poslodavac - **pravno lice**, **koji u okviru svoje delatnosti na teritoriji Republike obavlja istraživanje\* i razvoj\*\*, za svoj račun i zadržava vlasništvo na nematerijalnoj imovini koja može nastati istraživanjem i razvojem** | • Po osnovu isplate zarade zaposlenog koji je **neposredno\*\*\* angažovan na poslovima istraživanja i razvoja** | • Poslodavac se oslobađa obaveze plaćanja:  - **70% obračunatog i obustavljenog iznosa poreza iz zarade** novozaposlenog lica i  - **100% obračunatog iznosa doprinosa za penzijsko i invalidsko osiguranje** (na teret zaposlenog i na teret poslodavca)  • Olakšica se ostvaruje **srazmerno vremenu koje zaposleni provede na poslovima istraživanja ili razvoja u odnosu na puno radno vreme** | OL - **38** | • Olakšica se može koristiti **od 1. marta 2022. godine** pa nadalje |
| ***Pojašnjenja:*** | | | | | |
| *\*****Istraživanje*** *- originalno i planirano istraživanje preduzeto u cilju sticanja novog naučnog ili tehničkog znanja i razumevanja*  *\*\*****Razvoj*** *- primena rezultata istraživanja ili primena drugog naučnog dostignuća ili dizajna u cilju proizvodnje novih ili značajno poboljšanih materijala, uređaja, proizvoda, procesa, sistema ili usluga pre pristupanja komercijalnoj proizvodnji ili korišćenju*  *\*\*\*Reč je o zaposlenom koji* ***radi na sprovođenju projekta na način da je neposredno uključeno u identifikovanje i rešavanje odgovarajućih procesnih ili tehničkih problema ili zadataka povezanih sa konkretnim projektom.*** *Angažovanjem na poslovima istraživanja i razvoja ne smatraju se aktivnosti povezane sa direktnim ili indirektnim nadzorom nad sprovođenjem projekta ili aktivnosti podrške u vezi sa sprovođenjem projekta* | | | | | |
| ***Napomene:*** | | | | | |
| *• Ova olakšica se* ***ne može koristiti*** *za zarade isplaćene zaposlenim licima angažovanim na aktivnostima istraživanja u cilju pronalaženja i razvoja nafte, gasa ili mineralnih zaliha u ekstraktivnoj industriji.*  *•* ***Poslodavac koji za određeno lice koristi bilo koju vrstu podsticaja koji su uređeni odgovarajućim zakonom, po osnovu zasnivanja radnog odnosa sa tim licem nema pravo da za to lice ostvari ovu olakšicu****. Navedeno ograničenje se ne odnosi na poslodavca koji koristi pravo na dvostruko priznavanje troškova koji su neposredno povezani sa istraživanjem i razvojem u skladu sa zakonom kojim se uređuje porez na dobit pravnih lica.*  • *Ministar bliže uređuje uslove i način ostvarivanja prava:* ***Pravilnik o uslovima i načinu ostvarivanja prava na poresko oslobođenje po osnovu zarade zaposlenih na istraživanju i razvoju ("Sl. glasnik RS", br. 48/2022)***  *•* ***Doprinos za PIO za zaposlenog za koje poslodavac koristi oslobođenje od plaćanja doprinosa, plaćaju se iz budžeta Republike, a za potrebe ostvarivanja prava iz PIO smatraju se plaćenim u momentu dospelosti****.* | | | | | |

|  |
| --- |
|  |
|  |